Sumpah Orang Minyak

Sumpah Orang Minyak adalah sebuah filem dongeng seram dan ia mula ditayangkan pada 20 April 1958. Filem ini diarahkan oleh P. Ramlee dan diterbitkan oleh Malay Film Productions. Ia diterbitkan di Singapura, ketika itu sebahagian daripada Persekutuan Tanah Melayu, pada tahun 1958. Filem Sumpah Orang Minyak diterbitkan dalam bentuk filem hitam putih tanpa warna. Filem ini merupakan filem seram P. Ramlee.

Sinopsis
Kisah berlaku pada tahun 1901 di sebuah kampung yang bernama Tualang Tiga. Si Bongkok hidup tersisih daripada penduduk kampung kerana rupanya yang hodoh. Walaupun begitu, dia seorang yang berhati mulia dan pandai pula melukis. Si Bongkok begitu kecewa dengan nasib dirinya lalu mempersoalkan takdir. Tanpa disedarinya, dia telah di bawa ke alam bunian dan diberi peluang untuk meminta apa sahaja. Si Bongkok meminta untuk menukar rupa hodohnya itu menjadi cantik, tetapi dia diberi satu syarat, iaitu dia mesti bersumpah untuk tidak membunuh sesama manusia. Setelah dikembalikan ke tempat asalnya, Si Bongkok terpaksa menempuh ujian Tuhan yang maha berkuasa. Si Bongkok tidak dapat melawan perasaannya yang dicabar, dan akibatnya telah melakukan suatu pembunuhan. Kerana melanggar sumpahnya, kecantikan Si Bongkok tidak dapat lagi dilihat oleh manusia. Dia menjadi halimunan, lalu muncullah pula syaitan yang menawarkan janji palsu untuk membantunya. Si Bongkok terpaksa menjadi orang minyak dan memperkosa 21 orang gadis dalam masa tujuh hari, selain mengaku bahawa syaitan adalah tuhan.orang minyak yang mengamuk di kampung tualang tiga akhirnya di penjara 
di dalam botol oleh raja bunian. Akhirnya raja bunian melantik Ali sebagai penjaga untuk menjaga keselamatan Kampung Tualang Tiga.

Barisan pelakon

Pelakon utama
 P. Ramlee sebagai Si Bongkok/Teruna Impian/Orang Minyak (menjadi antagonis utama di babak kedua)
 Daeng Idris sebagai Selamat (Abang Si Bongkok)
 Seri Dewi sebagai Afida
 Salleh Kamil sebagai Buyong (antagonis kedua)

Pelakon pembantu
 Haji Mahadi sebagai Penghulu Bunian
 Marion Willis sebagai Puteri Bunian
 Normadiah sebagai pengisi suara dialog untuk Puteri Bunian
 Shariff Dol sebagai Syaitan (setan) (antagonis ketiga)
 Ali Rahman sebagai Ali (dilantik menjadi penyelamat tualang tiga) (hero dibabak kedua).
 M. Babjan sebagai Penghulu lama dan ayah Afida
 Malek Sutan Muda sebagai Penghulu baru (namun meninggal dunia kerana serangan jantung akibat serangan orang minyak).
 Mustarjo sebagai Osman
 Nyong Ismail sebagai Pembantu Penghulu 
 M. Rafiee, Omar Suwita, Kemat Hassan dan Ahmad C sebagai kawan-kawan Buyong
 Salbiah, Raja Hamidah Raja Saat dan Rahmah Rahmat sebagai kawan-kawan Afida 
 Rokiah Hashim
 Pranee Pramote
 A. Rahim
 Ali Fiji sebagai Orang minyak (dalam beberapa babak) (stand in).
 Rosiah Chik
 Fatimah Ahmad sebagai Salmah

Pelakon tambahan
 Ahmad Chetty sebagai Orang Kampung

Anugerah dan pencalonan
 Festival Filem Asia Pasifik ke-5, 1958 (Manila)
 Sinematografi Hitam Putih Terbaik - A. Bakar Ali

Rujukan

Pautan luar



Kategori:Filem 1958
Kategori:Filem seram Malaysia
Kategori:Filem bahasa Melayu
Kategori:Filem Malaysia tahun 1958
Kategori:Filem Singapura tahun 1958
Kategori:Filem arahan P. Ramlee